Akvotruo (radio-frekvencoj)

La akvotruo, angle waterhole, estas speciale kvieta bendo de la elektromagneta spektro inter 1,420 kaj 1,666 MHz, kio estas ondolongoj inter 21 kaj 18 cm. La esprimo estis uzata de la usona sciencisto Bernard Oliver en 1971.Monte Ross: The search for extraterrestrials - intercepting alien signals. Springer, New York, 2009, ISBN 978-0-387-73453-8, p.95 La plej forta spektra linio, tiu de OH, aperas je la ondolongo 18 cm, kaj la linio de hidrogeno, H, je 21 cm. Tiuj du kune formas akvon. Akvo estas probable necesa por ekstertera vivo.

Bernard M. Oliver pensis, ke la akvotruo estus taŭga frekvencbendo por komunikado kun ekstertera intelekto.SETI League What is the Water-Hole? (accessed 17 September 2010) La nomo akvotruo estas vortludo. En la angla a watering hole estas ĵargona esprimo por komuna ejo por kuniĝi kaj babili. Kelkaj projektoj okupiĝantaj pri la serĉado de ekstertera intelekto, inkluzive SETI@home, serĉas en la akvotruo.

 Vidu ankaŭ 
 Wow!-signalo
 SETI
 Radio source SHGb02+14a

 Referencoj 

 Eksteraj ligiloj 
 SETI: The Radio Search (page 2)
 "What Is the Water Hole" (havas pli klaran diagramon)
 Planetary.org: A Blueprint for SETI 
 "waterhole" en la The Encyclopedia of Astrobiology, Astronomy, and Spaceflight'
 "The ABCs of SETI: the search for extraterrestrial intelligence"

Kategorio:Elektromagneta spektro
Kategorio:Serĉado por ekstertera intelekto
Kategorio:Radio